AMC તંત્રની નાક નીચે બે વર્ષથી શહેરના મેમનગરના ૧૩૨ ફૂટના રિંગ રોડ ઉપર વાળીનાથ ચોકથી એઇસી બ્રિજ તરફ જતાં પેટ્રોલ પંપની બાજુમાં રિઝર્વ પ્લોટ ઉપર શિવમ બિલ્ડર પ્રા.લિ. દ્વારા રાજવી એરપ્લાઇન સ્કીમ ઊભી કરાઈ રહી હતી પણ એકપણ અધિકારીએ તેની સામે કાર્યવાહીની હિમંત દાખવી ન હતી. બિલ્ડર દ્વારા મૂળ પ્લાનને બદલે રિવાઇઝડ પ્લાન મુકાયા હતા પણ તેને ક્યારેય મંજૂરી મળી ન હતી છતાં બિલ્ડર દ્વારા રિવાઇઝડ પ્લાન પ્રમાણે બાંધકામ કરાઈ રહ્યું હતું જેમાં રિઝર્વ પ્લોટમાં પણ ગેરકાયદે બાંધકામ ચણી દેવાયું હતું